Predsjednik Kosova
Predsjednik Kosova (albanski: Presidenti i Kosovës), zvanično Predsjednik Republike Kosovo (albanski: Presidenti i Republikës së Kosovës), jest šef države i predstavlja Kosovo u zemlji i inostranstvu. Predsjednika indirektno bira Skupština Kosova i to tajnim glasanjem. Za izbor predsjednika potrebna je dvotrećinska većina poslanika Skupštine. Ako nijedan od kandidata prilikom glasanja ne dobije potrebnu većinu, na trećem glasanju bira se kandidat koji dobije prostu većinu. Glasanje za izbor novog predsjednika u Skupštini bi trebalo da se održi najkasnije mjesec dana prije isteka mandata trenutnog predsjednika. Mandat predsjednika Kosova traje pet godina, uz mogućnost još jednog obnavljanja mandata.